Stormen Urd har for alvor vist tænder og sendt vindstød af orkanstyrke ind over Nordjylland. Er du blevet ramt af den kraftige storms ødelæggelser, er her et overblik over, hvad forsikringen typisk dækker: Stormskader dækkes af de fleste hus-, fritids- eller indboforsikringer, hvis der har været vindstød på over 17,2 meter i sekundet. Bygningsforsikring: Bygningsforsikringen dækker skader på dit hus, hvis det er forsvarligt vedligeholdt. Det kan eksempelvis være tagsten, der har revet sig løs og er blæst ned eller knuste ruder. Herudover dækker forsikringen også skader på garager, skure, og lignende, hvis de er opført på murede eller støbt sokkel. Indboforsikring: Din indboforsikring dækker de skader, der sker på inventaret i huset på grund af stormskader på dit hus. Det kan for eksempel være skader på dine møbler og tæpper. Forsikringen dækker ikke løse genstande, der er blevet ødelagt i stormen. Det gælder eksempelvis havemøbler, grill og trampoliner. Bilforsikring: Din bilforsikringen dækker skader på køretøjet fra for eksempel væltede træer eller nedfaldne tagsten. Kilde: Forsikring og pension Besøg www.forsikringsvejret.dk for at se mere om storm-/orkan-forsikringsdækning.
Har du fået skader efter stormen Urd? Her kan du læse, hvad forsikringen dækker.